แรงซื้อหุ้นเหมือง หนุนตลาดหุ้นยุโรปปิดบวก
ตลาดหุ้นยุโรปปิดบวกเมื่อคืนนี้ (7 ต.ค.) โดยได้แรงหนุนจากการดีดตัวขึ้นของหุ้นกลุ่มเหมืองแร่ หลังจากราคาสินค้าโภคภัณฑ์ปรับตัวสูงขึ้น
8 ต.ค. 2558

ตลาดหุ้นยุโรปปิดบวกเมื่อคืนนี้ (7 ต.ค.) โดยได้แรงหนุนจากการดีดตัวขึ้นของหุ้นกลุ่มเหมืองแร่ หลังจากราคาสินค้าโภคภัณฑ์ปรับตัวสูงขึ้น
โดยดัชนี Stoxx Europe 600 ปรับตัวขึ้น 0.1% ปิดที่ 360.93 จุดและดัชนี CAC-40 ตลาดหุ้นฝรั่งเศสปิดที่ 4,667.34 จุด เพิ่มขึ้น 6.70 จุด หรือ +0.14% ดัชนี DAX ตลาดหุ้นเยอรมันปิดที่ 9,970.40 จุด เพิ่มขึ้น 67.57 จุด หรือ +0.68% ดัชนี FTSE 100 ตลาดหุ้นลอนดอนปิดที่ 6,336.35 จุด เพิ่มขึ้น 10.19 จุด หรือ +0.16%
ส่วนตลาดหุ้นยุโรปได้รับปัจจัยบวกจากการดีดตัวขึ้นของหุ้นกลุ่มเหมืองแร่ โดยหุ้นแองโกล อเมริกัน พุ่งขึ้น 9.98% หุ้นริโอ ทินโต ดีดขึ้น 7.48% หุ้นอันโตฟากัสต้า ปรับขึ้น 7.36% หุ้นเกลนคอร์ พุ่งขึ้น 5.22% และหุ้นบีเอชพี บิลลิตัน ปรับตัวขึ้น 4.58%
โดยหุ้นโฟล์คสวาเกน ปรับตัวขึ้น 7.12% หลังจากมีรายงานว่า คณะกรรมการของบริษัทโฟล์คสวาเกน เอจี จัดการประชุมเพื่อหารือแนวทางแก้ไขวิกฤตการณ์ของบริษัทในวันนี้ ขณะที่ถูกทางการกดดันให้ระบุตัวผู้ที่ต้องรับผิดชอบต่อการโกงการตรวจสอบไอเสียรถยนต์ดีเซลในสหรัฐ
อย่างไรก็ตาม หุ้นอินเตอร์เนชันแนล คอนโซลิเดทเต็ด แอร์ไลน์ส ร่วงลง 5.63% และหุ้นอีซีเจ็ท ปรับลง 5%
 